Градска управа Града Прокупља, Одељење за урбанизам, стамбено-комуналне делатности и грађевинарство у складу са чланом 63. став 3. и чланом 69. Закона о управљању отпадом („Службени гласник РС“, бр. 36/09, 88/10, 14/16 и 95/18 – др. закон) објављује

О Б А В Е Ш Т Е Њ Е

о пријему захтева за издавање дозволе за третман, односно складиштење и поновно искоришћење неопасног отпада

Обавештава се јавност да је оператер постројења за управљање неопасним отпадом „АНДРЕЈИЋ“ д.о.о. Прокупље, Пошта Белољин 18424 бб, Прокупље, регистрованог у Агенцији за привредне регистре под матичним броојем 17148354 и шифром претежне делатности 1039, поднео уредан захтев за обнављање дозволе за рад постројења за управљање отпадом и обављање делатности третмана, односно складиштења и поновног искоришћења неопасног отпада на локацији, на катастарским парцелама број 430/2 и 400/10 КО Доња Коњуша, сходно члану 66. став 3. Закона о управљању отпадом („Службени гласник РС“, бр. 36/09, 88/10, 14/16 и 95/18 – др. закон). Оператер „АНДРЕЈИЋ“ д.о.о. Прокупље, Пошта Белољин 18424 бб, Прокупље, бави се сакупљањем, транспортом, складиштењем и третманом, односно поновним искоришћењем неопасног пластичног отпада (отпадне пластичне амбалаже и пластике).

Увид у поднети захтев и документацију Оператера може се извршити у просторијама Одељења за урбанизам, стамбено-комуналне делатности и грађевинарство Градске управе Града Прокупља, ул. Таткова бр. 2, канцеларија бр. 3, током 30 дана од дана обавештавања, односно до 05.05.2021. године, радним даном од 11 до 15 часова.

Заинтересована јавност може до наведеног рока писаним путем доставити мишљење о поднетом захтеву овом Одељењу као надлежном органу или на е-mail: svetlanamomcilovic3@gmail.com.